[{"text_idx": "#000000", "text": "Blogo pri Esperanto kaj g\u0302ia historio"}, {"text_idx": "#000001", "text": "domingo, 1 de diciembre de 2019"}, {"text_idx": "#000002", "text": "jueves, 28 de febrero de 2019"}, {"text_idx": "#000004", "text": "En tiu c\u0302i nova rubriko aperos kelkaj malnovaj literaturaj\u0302oj, kaj originalaj kaj tradukitaj, kiuj estas malfacile troveblaj rete. Ili iam prisemas movadajn, disvastigajn au\u0306 alispecajn periodaj\u0302ojn.\nTiu c\u0302i unua ero aperis en Esperanto Internacia,(1) en 1937, sed temas pri represaj\u0302o el Literaturo. Tiun trimonatan revuon, eldonis Brita Literatura kaj Debata Societo en Londono. Aperis 28 kajeroj el januaro-marto 1919 g\u0302is oktobro-decembro 1924 kun entute 752 pag\u0302oj.(2) G\u0302in c\u0302efredaktis Bernard Long, kaj inter liaj kunlaborantoj estis Charles Edmonds, F. Rickett Shelton kaj Montagu Christie Butler.\nLa indan elangligon de \u00abThe Masque of the Red Death\u00bb subskribis Afomo. Tiu kromnomo sendube korespondas al A. Frank Milward. En 1924, eldonejo Hirt el Leipzig publikigis Ses noveloj el Rakontoj de mistero kaj imago, kunigo de jenaj noveloj de la usona verkisto tradukitaj de Milward: \u00abLig\u0302eja\u00bb (Ligeia\u00bb), \u00abLa ovala portreto\u00bb (\u00abThe Oval Portrait\u00bb), \u00abLa barelo da amontilado\u00bb (\u00bbThe Cask of amontillado\u00bb), \u00abKelkaj vortoj kun mumio\u00bb (\u00abSome Words with a Mummy\u00bb), \u00abLa homo, kiu trovig\u0302is eluzita\u00bb (\u00abThe Man That Was Used Up\u00bb) kaj \u00abLa silento, fabelo\u00bb (\u00abSilence. A Fable\u00bb)."}, {"text_idx": "#000005", "text": "La Maskfesto de la Rug\u0302a Morto"}, {"text_idx": "#000007", "text": "domingo, 24 de febrero de 2019"}, {"text_idx": "#000008", "text": "Humaneco au\u0306 neu\u0306traleco: la esperanta gazetaro dum la dua mondmilito"}, {"text_idx": "#000009", "text": "La 1an de septembro 1939 hitlera armeo trapasis la landlimon por okupacii Pollandon. Tuj francoj kaj angloj deklaris militon kontrau\u0306 Germanio. La dua mondmilito, la plej grava hombuc\u0302ado de la homarhistorio, estis komencinta.\nLa esperantista movado ankorau\u0306 suferis pri la terura vangofrapo, kiu la Granda Milito signifis por ideoj tielaj kiel internacia frateco au\u0306 intergenta kompreno. Kaj ne nur tio, en la momento de la militeksplodo, la esperantistaro jam de tri jaroj travivis skismon. En marto 1936, Louis Bastien, tiama prezidanto, de UEA decidis transloki la centran oficejon el G\u0302enevo al Anglio. Eksa direktoro de UEA Hans Jakob kaj aro da svisaj esperantistoj kontrau\u0306staris la decidon kaj alvokis la statutojn. Finfine, en au\u0306gusto, dum la UK en Vieno kaj post longaj diskutoj, Bastien invitis landajn asociojn alig\u0302i al tuj starigota Internacia Esperanto-Ligo (IEL).\nDo, en septembro 1939, la movado estis disig\u0302ita inter IEL, kun sidejo apud Londono, kaj UEA, tiam nomita G\u0302eneva UEA, kun sidejo en palaco Wilson."}, {"text_idx": "#000010", "text": "lunes, 18 de febrero de 2019"}, {"text_idx": "#000012", "text": "El esperanto en la prensa espan\u0303ola del siglo XIX"}]